Bazsi Község Önkormányzat Képviselő-testületének 7/2014. (X.6.) önkormányzati rendelete a helyi adókról

Bazsi Község Önkormányzatának Képviselő-testülete az Alaptörvény 32. cikk (1) bekezdés h) pontja, a helyi adókról szóló 1990. évi C. törvény 5. § b)-c) pontjaiban, továbbá a 6. § a) pontjában kapott felhatalmazás alapján, a 3-4. §-ok tekintetében, a helyi adókról szóló 1990. évi C. törvény 1. § (1) bekezdésében, 5-7. §-aiban,6. § d) pontjában, 15-15. §-okban, valamint a 43. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. Általános rendelkezések
1. §
/1/ Az e rendeletben foglalt szabályok a helyi adókról szóló 1990. évi C. törvényben (a továbbiakban: Htv.) meghatározott adóalanyokra és adótárgyakra terjednek ki. Jelen rendeletben nem szabályozott kérdésekben a Htv. és az adózás rendjéről szóló 2003. évi XCII. törvényben (a továbbiakban: Art.) foglaltak az irányadók.
/2/ Bazsi Község Önkormányzata
a) magánszemélyek kommunális adóját,
b) helyi iparűzési adót
vezet be.

Magánszemélyek kommunális adója
2. Az adó mértéke

2. §

Az adó évi mértéke adótárgyanként, illetőleg lakásbérleti jogonként 17.000,- Ft.


3.Adókedvezmény

3. §

/1/ Azok, a birtokolt ingatlan-tulajdonosok, akik az adótárgyat életvitelszerűen használják, a 2. §-ban megállapított adó mértékének 50 %-át kötelesek fizetni külterületi adótárgy után.

/2/ Az adótárgyat életvitelszerűen használóknál a fizetendő adó összege több adótárgy esetén sem haladhatja meg a 20.000,-Ft-ot, az adótárgyat nem életvitelszerűen használóknál a 25.000,- Ft-ot.

Helyi iparűzési adó
4. Az adó mértéke

4. §

/1/ Az adó mértéke állandó jelleggel végzett iparűzési tevékenység esetén az adóalap 2 %-a.

/2/ Ideiglenes jelleggel végzett iparűzési tevékenység esetén az adó mértéke naptári naponként 5.000,- Ft.


2. oldal

5. Adókedvezmény

5. §

Mentes az iparűzési adófizetési kötelezettség alól az a vállalkozó, akinek  az adóalapja az 500.000,- Ft-ot nem éri el.

6. Záró rendelkezések

6. §

/1/ E rendelet 2015. január 1. napján lép hatályba.

/2/ A rendelet hatálybalépésével egyidejűleg hatályát veszti Bazsi Község Önkormányzata Képviselő-testületének 11/2010. (XII. 14.)., 15/2004. (XII. 14.)., 27/2009. (XII. 14.)., 17/2007. (XII. 14.)., 16/2005. (XII. 9.) önkormányzati rendeletei a helyi  adókról.



Bazsi, 2014. szeptember 25.



     Szentes László                                                                                                          Bencze Gyöngyi
      polgármester                                                                                                                    jegyző




Kihirdetve: 2014. október 6.



Bencze Gyöngyi
       jegyző





